এরমাঝে একটি বিশাল গামছা বিছিয়ে দেয়া হল সকলের মাঝে। তবে খেলা দেখানো থামেনি। খেলোয়ারেরা সাইড হয়ে খেলা দেখাচ্ছে। ঠোটে বাঁশি নিয়ে মাঝ বয়সী সেই লোকটি স্ব-জোরে বলে উঠলেন, ‘দেন ভাই যে যা পারেন দেন। খেলোয়ারদের খুশি করতে যে যা পারেন দেন।’ তবে এবার ভিড় কমতে শুরু করল। বাঁশি ঠোটে সেই মানুষটি গামছার দিকে অপলক দৃষ্টিতে তাকিয়ে রইল। তার সথে সেই দুই যুবকও হাতের আঙুলে ফুটবল নিয়ে ঘুরাতে ঘুরাতে ওই বাঁশিওয়ালার দিকে তাকিয়ে। বিকেল গড়িয়ে সূর্য ডুবতে শুরু করল। আকাশ ফিকে হয়ে এসেছে। এই তিনজনের চেহারাটাও এখন যেন অস্পষ্ট।